Никулден е! Честваме един от най-големите православни празници - Rodopi Smolian
Home Витрина Никулден е! Честваме един от най-големите православни празници
24rodopi декември 06, 2019 Витрина,
Днес отбелязваме Никулден, един от най-важните православни празници, посветен на Свети Николай Мирликийски, покровител на моряците, пътешествениците, търговците и банкерите.
Празникът се отбелязва винаги на 6 декември и се чества и в семействата, в които няма именник.
В образа на Св. Никола се преплитат чертите на добродетелния християнин и на езически бог (Посейдон). Това е причината българите да го почитат като патрон на моряците и рибарите, както и като покровител на океаните, моретата, реките и езерата. Смята се, че когато е ядосан, светецът причинява бурите и ураганите. Затова на Никулден моряците остават на сушата.
Свети Никола умира на 6-и декември 345 година. На Никулден се яде риба, най-добре шаран. Шаранът е смятан за помощник на Св. Николай, защото веднъж му помогнал в беда. Легендата разказва, че Св. Николай бил застигнат от буря и на дъното на лодката се появила дупка. Тогава Св. Николай бръкнал във водата и извадил един шаран, с който запушил дупката.
Честит имен ден на: Николай, Никол, Никола, Нейчо, Николина, Николета, Кольо, Нина, Ния, Ница, Нико и др.